
RAPORT DE SPECIALITATE

la proiectul de hotărâre privind participarea la Programul privind reducerea emisiilor de gaze cu efect de seră în transporturi, prin promovarea vehiculelor de transport rutier nepoluante şi eficiente din punct de vedere energetic, 2025-2030
	În temeiul prevederilor art. 139 alin. (1) și art. 196 alin. (1) lit. a) din Ordonanța de urgență a Guvernului nr. 57/2019 privind Codul administrativ, ale Ordonanței Guvernului nr. 80/2001, ale OUG nr. 34/2023, precum și ale Legii nr. 273/2006 privind finanțele publice locale, a fost analizat proiectul de hotărâre privind participarea Comunei Bustuchin la Programul privind reducerea emisiilor de gaze cu efect de seră în transporturi, derulat de Administrația Fondului pentru Mediu, pentru perioada 2025–2030.
	Acest program prevede posibilitatea achiziționării de vehicule electrice cu sprijin financiar nerambursabil, cu un plafon de finanțare de 120.000 lei pentru fiecare vehicul. În cadrul propunerii inițiate de primarul comunei, se dorește achiziționarea unui număr de 6 astfel de vehicule, care vor contribui la îmbunătățirea activității administrației publice locale, asigurând în același timp o reducere semnificativă a emisiilor de gaze poluante. Implementarea acestui proiect se încadrează în obiectivele strategice ale comunei privind modernizarea serviciilor publice și adoptarea de soluții sustenabile și eficiente energetic.
	Documentația care fundamentează această propunere este în conformitate cu cerințele stabilite în Ghidul de finanțare, aprobat prin Ordinul MMAP nr. 1231/2025, modificat prin Dispoziția Președintelui Administrației Fondului pentru Mediu nr. 157/2024. Totodată, în cadrul proiectului se prevede și acoperirea cheltuielilor neeligibile, acolo unde este cazul, din bugetul local, fără a genera presiuni suplimentare asupra fondurilor disponibile.
	Ca urmare a analizei efectuate, considerăm că proiectul de hotărâre respectă cerințele legale, este oportun din punct de vedere administrativ și financiar, și recomandăm aprobarea acestuia în ședința Consiliului Local.

